David Paterson

David Alexander PATERSON (naskita la 20-an de majo 1954 en Broklino, Novjorko) estas usona politikisto de la Demokrata Partio. Li funkciis kiel Guberniestro de Nov-Jorkio de la 17-a de marto 2008 ĝis la 31-a de decembro 2010. Ekde majo 2014, Paterson estas la prezidanto de la Novjorkiaj Demokratoj.

Li estis la unua laŭleĝe blindulo ĵurita kiel guberniestro de usona ŝtato, kaj la unua afrik-usona guberniestro de Nov-Jorkio.

Antaŭe Paterson estis elektita al la Novjorka Ŝtata Senato en 1984. Li ekoficis en januaro 1985 kaj servis dum 22 jaroj, ĝis januaro 2007. Ekde 2003, li ankaŭ prezidis la Demokratan Senatan partikunvenon. En novembro 2006, Paterson estis elektita vicguberniestro kune kun Eliot Spitzer. Li ĵuris la 1-an de januaro 2007.

Kiel infano, lin trafis infekto, kiu preskaŭ blindigis lin. Malgraŭ sia handikapo, Paterson tre bone sukcesis en la lernejo. Paterson okupiĝas pri sportoj kaj ludas basketbalon. Li kompletigis la Novjorkan Maratonon en 1999.

 Referencoj 

 Eksteraj ligiloj 



Kategorio:Usonaj politikistoj
Kategorio:Guberniestroj de Nov-Jorkio
Kategorio:Afrik-usonaj verkistoj